da da da da da da da en da de da da da es da en da da da da ca da nl en da da da da da da da da da da en en en en en en en en en da da da da da en da da da ca en da da da nb da en sv da en en fr da da da da da da da da da da da da da da en da da da da da da en da sv da en da da da da sv da da da da da da da da da da en da da fr da cs da da da da nl da sv da en da nb da da da nl it en da da en da da vo es da da da da en da sv da ca da nb da da da en da en lt fr da da da da nl da da en da sv da da da da da da da en da sv da da da da da da da da da da da en de da en fi da fi da nl it da da fr da da da cs ceb da it en it en hu da en da da et da da tr sv az da fr en da de en da da da nb da da da
Jesper Udbys madskriverier | Jesper Udby skriver om mad og den slags | Side 2
Udgivet den 19. december 2018 af Jesper Udby
Opskrift på en kraftig kirsebærsovs til julens risalamande. Denne opskrift opstod i irritation over at 2 kokke uafhængigt at hinanden viste DR’s seere hvordan man laver en god hjemmelavet kirsebærsovs, uden at forholde sig kritisk til om almindelige mennesker rent faktisk kan komme i nærheden af den væsentligeste ingrediens: udstenede, evt frosne, kirsebær.
De kan købes i Inco, men der kommer private ikke og man kan ikke købe mindre end 2,5kg…
Denne opskrift baserer sig på dessert kirsebær som kan købes i f.eks. Netto (og såmænd også i Inco). Det er det nærmeste vi kommer ferske kirsebær i almindelige Danske supermarkeder ved juletid…
Af opskriften bliver der nok til ca. 12 personer, hvis man altså ikke pøser alt for megen sovs på sin risalamande… Jeg kan ikke anbefale man laver mindre end halvdelen, da mængden af sovs som skal reduceres derved bliver alt for lille.
evt. 4 spsk god kirsebærlikør
Kirsebærlagen sies fra kirsebærrene og hældes i en gryde. Kirsebærrene overhældes med lidt kirsebærlikør (kan udelades) og stilles køligt.
Sukker, kanel, stjerneanis og appelsin (med skræl hvis den er økologisk) i grove stykker hældes i og der tændes op. Sovsen reduceres forsigtigt (simre, ikke koge) til ca. 50%. Henstår køligt natten over.
Den afkølede sovs hældes over kirsebærrene.
Den færdige sovs med kirsebær opbevares op til en uge i køleskab.
Risalamande med kirsebærsauce – Adam Aamann – DR Madmagasinet
Risalamande med kirsebær-brombær-sauce – Markus Grigo – DR Jul – med Timm, Markus og Katrine
Udgivet i Dessert, Opskrifter | Tagget appelsin, jul, kirsebær, sovs | 1 svar
Farmors leverpostej – stor portion, fra bunden
Udgivet den 21. januar 2016 af Jesper Udby
Dette er en variation af “Farmors leverpostej“. Jeg har nu lavet leverpostej efter nedenstående opskrift 3 gange i træk, og resultatet er ubetinget bedre end den oprindelige opskrift.
Men, det er også et noget større arbejde og der er en del opvask bagefter. Godt til en søndag formiddag…
Opskriften giver ca. 8 foliebakker (4,5dl) leverpostej. Godt til fryseren i en stor familie 🙂
ca. 1 kg lever
ca. 500 g spæk
en sjat tamari eller soya
6 spsk/2 “håndfulde” merian
3 tsk stødt allehånde
Lever, spæk og løg skæres i tern og køres “på skift” (lever-spæk-løg-lever-spæk-løg…løg til sidst) gennem en kødhakkemaskine på fineste indstilling. Massen røres godt sammen og stilles køligt.
Der laves en opbagning af smør, hvedemel og mælk. Opbagningen koges godt igennem.
Krydderier tilsættes – friskkværnet peber i rigelige mængder – og der røres godt efter hvert krydderi, så det fordeles jævnt i postejen. Dette er især vigtigt med allehånden, som har en tendens til at klumpe. Klumperne skal røres ud.
Æggene piskes til en “æggesnaps” og røres i til sidst.
Leverpostejmassen hældes i forme og bages i vandbad i ovn i en time ved ca. 200°C.
I min ovn er der ikke plads til 8 forme på én plade, så jeg bruger 2. De skifter plads efter ca. en halv time, så postejerne får lige megen varme.
Sidst jeg købte spæk var det med hud. Det røg gennem kødhakkeren og har ikke negativ indflydelse på smagen, men konsistensen synes at blive en anelse mere bastant, som en paté.
Udgivet i Pålæg | Tagget frokost, hvedemel, lever, løg, smør, æg | 1 svar
Hakket persille – persillehakker
Udgivet den 14. april 2014 af Jesper Udby
Vi har sådan en helt almindelig banal persillehakker. Jeg synes faktisk den er lidt dum. Den kan ikke gå i opvaskemaskinen (kun håndsvinget) og den hakker faktisk ikke persillen. Det er mere som om den moser den. Og det meste af det mosede persille sidder fast i maskineriet og skal pilles ud manuelt.
Men ikke desto mindre er den med på bordet når vi får paneret fiskefilet. Eller var.
For nyligt da jeg skulle lave stegt flæsk med persillesovs besluttede jeg mig for at jeg ikke gad den der NEM dims. Den blev i skuffen. Den friske og skyllede persille blev i stedet hakket med en kniv på et spækbrædt og hældt i sovsen. Det duftede fantastisk af frisk persille og sovsen blev afsindig god.
Nogle dage senere skulle vi have panerede fiskefilet’er og konen havde gjort NEM klar i en skål med persille. Jeg sendte igen maskinen i skammekrogen, hakkede persillen groft og anrettede den i skålen med en stor teske. Fantastisk duft af persille! Og der var ingen tvivl om at den hakkede persille fungerede bedre med fisken end vanligt. Og meget nemmere at “dosere”.
Jeg må nok erkende at persillehakkeren har fået permanent opholdstilladelse i det fjerneste mørke hjørne af køkkenskuffen. Det er både nemmere og giver et bedre resultat at hakken persillen med en kniv!
Udgivet i Madsnak | Tagget fisk, persille, sovs | 1 svar
Udgivet den 14. april 2014 af Jesper Udby
Denne opskrift er dybest set Price’s opskrift fra DR (http://www.dr.dk/Mad/opskrifter/spise-med-price/Bearnaise.htm) med mine erfaringer skrevet ind.
Lad mig sige det med det samme: Det er ikke svært at lave en god bearnaise når man først har prøvet det et par gange! Det skal altså prøves og pludselig er den der bare. Men de første gange vil det være klogt at have et glas god bearnaise f.eks. fra Irma som backup… Læs resten →
Udgivet i Opskrifter, Sauce | Tagget estragon, kørvel, løg, smør, sovs, æg | Skriv et svar
Valnøddeolie – og smør
Udgivet den 18. januar 2014 af Jesper Udby
For nogle år siden var vi nød til at investere i noget valnøddeolie – det var en vigtig ingrediens i en eller anden salat.
Heldigvis er det noget de har i “Bazaren“, så en flaske blev købt og den har så stået i skabet; kom af og til frem når der skulle laves den dersens salat. Og andre salater, f.eks. Spidskålssalat 🙂
For nylig da vi skulle bage Mettes fantastiske “Amerikanske Småkager”, besluttede jeg at bytte noget af smøret ud med valnøddeolie. Kagerne kræver 250g smør og der indgår også hakkede valnødder i opskriften, så det var ligetil tænkte jeg.
Det blev nogle helt fantastiske småkager og der var generelt enighed om at de var bedre, både i smag og i “krumme”, end de plejer at være. Altså success!
Tidligere på ugen bagte Mette sin lækre chokoladekage med chokoladeglasur. Mette tænkte: “jeg prøver skisme lige at gøre som Jesper” og skiftede noget af smøret ud med valnøddeolie. Det blev den bedste chokoladekage vi har fået længe! Lidt mere svampet konsistens og smagen er super!
Hermed et lille fif givet videre. Vi er nok ikke færdige med at eksperimentere med valnøddeolie, men til bagning kan det godt give mening at erstatte noget af smøret med olie!
Om det er sundere ved jeg ikke og er sådan set også ligeglad. Man spiser vel ikke kage for at blive sundere?
Udgivet i Madsnak | Tagget kage, valnøddeolie | Skriv et svar
Udgivet den 10. januar 2014 af Jesper Udby
En genial ”salat” som smager fantastisk og nydes af hele familien.
Salatmix (f.eks. ristede og saltede peanuts og græskarkerner)
Spidskål snittes fint. Appelsinen skæres i både og kødet tages fri af skrællen. Appelsinkødet skæres i skiver og blandes sammen med spidskål, salatmix, rosiner og valnøddeolie. Det hele vendes godt og står lidt inden det serveres.
Udgivet i Salat | Tagget appelsin, kål, rosiner, valnøddeolie | 1 svar
Kylling i karry (Rijstaffel)
Udgivet den 3. september 2013 af Jesper Udby
Nedenstående giver 7 til 9 portioner. En rigtig børnevenlig ret!
500g kylling i tern (f.eks. bryst eller filet)
1 æble i små tern
2-3 gulerødder i tynde strimler/stave
2dl græsk yoghurt 10% eller creme fraiche
100g champignon i kvarte
Udgivet i Fjerkræ, Gryderet, Simremad | Tagget champignon, chili, kylling, løg, simremad | Skriv et svar
Udgivet den 20. marts 2012 af Jesper Udby
Nedenstående opskrift giver 3 stk (4,5 dl) lækre leverpostej, hjemmelavet som Farmor laver den!
500 g hakket lever/flæsk (30-40% flæsk/60-70% lever)
1 stort revet løg
1 tsk stødt allehånde
Lav en opbagning af smør, mel og mælk og lade den koge igennem. Rør hakket lever og flæsk, revet løg og krydderier i og varm det igennem. Rør til sidst ægget i og hæld postejen i forme.
Bag leverpostejen i vandbad i ovnen ved 200 °C i ca. 1 time.
Udgivet i Opskrifter, Pålæg | Tagget lever, løg | 2 svar
Udgivet den 25. februar 2012 af Jesper Udby
Med en bouillonterning i saucen, suppen eller gryderetten svinger du smagen helt op, hvor fuglene synger. Find den variant, der passer til din middagsret – og mærk hvor godt det smager. (Citat: Knorr)
Udbyklanens traditionsrige juleaften blev i 2011 afholdt hos “Olderne”. Jeg tiltuskede mig det ærefulde hverv at tilberede saucen og udgangspunktet var godt: masser af suppe fra både ande- og flæskesteg. Og endda en fond af løg og ande-indmad og andet godt.
Men, af en eller anden grund ville det bare ikke smage! Jeg havde prøvet mange ting og alligevel var smagen der bare ikke rigtigt. Der manglede noget og der var også en forkert bismag.
Først da vi fik lidt mørkt (…) fra bradepanden med den ekstra andebryststeg, lykkedes det og saucen blev fantastisk.
Midt i forløbet siger min Mor-Agnes velmenende: “Skal vi ikke komme en bouillonterning i?”, og det fløj ud af mig: “NEJ! Det skal vi I HVERT FALD IKKE!!” og så blev der grinet. Og når jeg af og til assisterer i køkkenet hos De Gamle bliver jeg drillet med det med bouillonterningerne…
Udgivet i Madsnak | Tagget bouillon | Skriv et svar
Udgivet den 25. februar 2012 af Jesper Udby
Pizza er nem mad. Bruger man færdig pizzadej fra supermarkedet kan man have aftensmaden klar på en halv time. Denne opskrift er nu til en anden version, hvor der bruges rug- og grahamsmel i pizzadejen. Det giver en sundere pizza der giver en god mæthedsfornemmelse. Men det tager også længere tid…
Opskriften giver 2 store pizzaer; rigeligt til 3 børn og 2 voksne – del med 2 hvis der kun skal bruges en enkelt god pizza.
Udgivet i Opskrifter, Pizza | Tagget brød, grahamsmel, hvidløg, løg, oksekød, ost, rugmel, skinke, tomat | Skriv et svar
Rustikt valnøddebrød – grydebrød
Mørkt maltbrød – grydebrød
Kylling og pasta, Pi’s version
Se Jesper Udby's profile
appelsin bouillon brød bønner champignon chili fisk frokost grahamsmel grydebrød grød hindbær hvedemel hvidløg ingefær jul kage kartofler kylling kål lagkage lam lever løg maltmel mandler millionbøf oksekød ost rejer ris rodfrugter rugmel simremad skinke smør sovs steg stegeso surdej tomat tørgær valnøddeolie æg ølandshvede
Jesper Udby til Kontakt
Rustikt valnøddebrød – grydebrød | Jesper Udbys madskriverier til Mørkt maltbrød – grydebrød
Sarah Hedestrand til Kontakt
Glutenfri leverpostej | Jesper Udbys madskriverier til Farmors leverpostej – stor portion, fra bunden
Glutenfri leverpostej | Jesper Udbys madskriverier til Farmors leverpostej